**FITOSANITARNA INSPEKCIJA – Izvještaj za novembar 2024**

**Unutrašnja kontola**

Fitosanitarni inspektori su u novembru vršili inspekcijski nadzor u oblasti zdravstvene zaštite bilja, nadzor u objektima: za proizvodnju, promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sadnog materijala i sjemena u prometu i uslova za njihovo skladištenje i čuvanje i uzorkovanje radi ispitivanja radioaktivnosti. U skladu sa Programom fitosanitarnih mjera za 2024. godinu vršeno je uzorkovanje radi utvrđivanja potencijalnog prisustva štetnih organizama.

U izvještajnom periodu u unutrašnjoj kontroli izvršeno je ukupno 146 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 104 pregleda;
* zakona o sadnom materijalu: 8 pregleda;
* zakona o sjemenskom materijalu: 7 pregleda;
* zakona o sredstvima za ishranu bilja: 4 pregleda;
* zakona o sredstvima za zaštitu bilja: 23 pregleda.

Tokom navedenih inspekcijskih kontrola fitosanitarni inspektori uzeli su ukupno 101 uzoraka.

**Kontrola uvoza i izvoza**

Fitosanitarni inspektori su u novembru vršili kontrolu prilikom uvoza hrane biljnog porijekla (voće, povrće, žitarice i ostale hrane biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u novembru izvršila pregled ukupno 1807 pošiljki (uvoz/izvoz) i to:

* 1114 pošiljki pri uvozu;
* 64 pošiljki u provozu;
* 14 rješenja o zabrani uvoza/ provoza;
* 443 pošiljki za izvoz;
* 172 pošiljki za reexport.

Izdato je 14 rješenja o zabrani uvoza i to: 8 rješenja o vraćanju pošiljki i 6 rješenja o uništenju pošiljki.

Ukupno je uzeto 327 uzoraka pri uvozu od čega je za 12 uzorka laboratorijski utvrđeno da ne odgovaraju propisanim zahtjevima.

U novembru, labaoratorijski je ispitano 29,35% pošiljki iz uvoza.

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 74.704,00 kg i 146 komada biljnih sadnica iz uvoza i to:

* **vraćanje pošiljki**: 6 pošiljki paprike u količini od 14.653,00 kg, 1 pošiljka kupusa u količini od 989,00 kg, 1 pošiljka jagoda u količini od 157,00kg;
* **uništenje pošiljki**: 1 pošiljka klementine u količini od 14.650,00 kg, 1 pošiljka sadnica diospyros kaki u količini od 6 komada, 1 pošiljka krastavaca u količini od 1.056,00 kg, 1 pošiljka banana u količini od 22.399,00 kg; 1 pošiljka sadnica aktinidije u količini od 146 komada i 1 pošiljka šargarepa u količini od 20.800,00 kg.

**Nebezbjedne uništene/vraćene pošiljke:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena**  | **MDK****propisana** |
|  | 04.11.2024. | paprika | 3.150,00 | rezidue pesticida | acetamiprid | 0.025 | 0.01 |
|  | 05.11.2024. | paprika | 925,00 | rezidue pesticida | formatenat | 0.035 | 0.01 |
|  | 07.11.2024. | klementina  | 14.650,00 | rezidue pesticida | chlorpyrifos | 0.031 | 0.01 |
|  | 08.11.2024. | paprika | 1.179,00 | rezidue pesticida | propiconazol | 0.050 | 0.01 |
|  | 08.11.2024. | sadnice diospyros kaki | 6 komada | zdravstvena zaštita bilja | laboratorijske analize | / | / |
|  | 11.11.2024 | kupus | 989,00 | rezidue pesticida | chlofenapyr | 0.034 | 0.01 |
|  | 11.11.2024. | krastavac | 1.056,00 | rezidue pesticida | folpet | 0.065 | 0.03 |
|  | 15.11.2024. |  banana | 22.399,00 | kvalitet | minimalne norme kvaliteta | / | / |
|  | 19.11.2024. | paprika | 1.843,00 | rezidue pesticida | spiroksamin | 0.07 | 0.01 |
|  | 22.11.2024. | paprika | 3.448,00 | rezidue pesticida | proqinazid | 0.037 | 0.01 |
|  | 25.11.2024. | jagoda | 157,00 | rezidue pesticida | imidacloprid | 0.042 | 0.01 |
|  | 26.11.2024. | paprika | 4.108,00 | rezidue pesticida | proqinazid | 0.033 | 0.01 |
|  | 29.11.2024. | sadnice aktinidije | 140 komada | kvalitet | sortna čistoća | / | / |
|  | 30.11.2024. | šargarepa | 20.800,00 | rezidue pesticida | linuron | 0.033 | 0.01 |

**Kontrola izvoza**

Fitosanitarna inspekcija je pri izvozu izvršila pregled 615 pošiljki i izdala: 443 fitosertifikata za izvoz i 172 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 57,146.35€.